Pravidlá súťaže “PREJDI CELÚ TRASU EUROVELO 11 A VYHRAJ!“

1. **Usporiadateľ súťaže**

 Usporiadateľom súťaže je Severovýchod Slovenska, n. o., so sídlom Námestie

mieru č. 2, Prešov 080 01, IČO 42238536, zapísaná v obchodnom registri Okresného súdu Bratislava I,

oddiel Sro, vložka č. 6133/B (ďalej len „Usporiadateľ“). Usporiadateľ súťaže vydáva tieto pravidlá súťaže (ďalej len "Pravidlá").

1. **Trvanie a miesto konania súťaže**

Súťaž je nie je časovo vymedzená. Trvá do vyčerpania výhier – 500x cyklistický balíčkov EuroVelo 11. Súťaž prebieha na stránke EuroVelo 11.

1. **Účasť v súťaži**

 Súťaž je určená pre všetkých cyklistov (ďalej len „Užívatelia“) s trvalým pobytom na území Slovenskej republiky a starších ako 18 rokov.

1. **Podmienky súťaže**

Užívatelia sa do súťaže zapoja prejdením trasy EuroVelo 11 Prešov – Muszyna – Mníšek nad Popradom a vytvorením selfie pred každou informačnou tabuľou tak, aby bol viditeľný názov tabule, účastník a to, že je pri tabuli s bicyklom. Účastník súťaže musí trasu absolvovať výhradne na bicykli. Celkovo je na trase umiestnených 30 informačných tabúľ. Aby účastník mal nárok na výhru, musí zaslať na mail sutaz@eurovelo11.sk 30 fotografií s kontaktnými údajmi.

1. **Cena**

Ceny do súťaže zabezpečuje a posiela Usporiadateľ. Usporiadateľ v súťaži odovzdáva nasledovnú výhry: Cyklistický balíček propagačných produktov EuroVelo 11 v počte 500 ks.

1. **Oznámenie výhry**

Výherca bude kontaktovaný emailom alebo telefonicky, po splnení podmienok súťaže a zaslaní súťažných fotografií. Usporiadateľ si vyhradzuje právo konečného rozhodnutia, či podmienky stanovené pre danú cenu boli splnené. Cenu nemôžu vyhrať súťažiaci, ktorí nesplnili resp. len čiastočne splnili podmienky stanovené pre výhru ceny. Ak výherca neprejaví súhlas s nadobudnutím výhry, vzdá sa výhry, odoprie súhlas, resp. nesplní inú podmienku podľa týchto pravidiel, výhra nebude odovzdaná.

1. **Osobné údaje**

Podmienkou získania ceny je zaslanie kontaktných osobných údajov v rozsahu meno, priezvisko, adresa bydliska, vek, e-mail a tel. číslo zo strany výhercu v prospech Usporiadateľa súťaže prostredníctvom emailu sutaz@eurovelo11.sk.

1. **Ochrana osobných údajov**

Každý účastník svojou účasťou v súťaži - t. j. potvrdzujúcim úkonom v zmysle zák. č.18/2018 Z. z. o ochrane osobných údajov a o zmene a doplnení niektorých zákonov (ďalej len „Zákon“) ako dotknutá osoba vyjadruje vážny, slobodne daný, konkrétny, informovaný a jednoznačný prejav svojej vôle, ktorým vyjadruje súhlas so spracúvaním svojich osobných údajov, a udeľuje Usporiadateľovi súhlas k tomu, aby jeho meno a priezvisko, telefónne číslo alebo email mohli byť použité primeraným spôsobom na účely priameho marketingu v marketingovej komunikácii Usporiadateľa. Tento súhlas je súťažiaci oprávnený kedykoľvek odvolať. Osobné údaje súťažiaci poskytuje na dobu max. 5 rokov.

Usporiadateľ bude používať poskytnuté osobné údaje výlučne za uvedeným účelom a neposkytne ich žiadnej tretej osobe. Zaväzuje sa zároveň pri spracúvaní osobných údajov dodržiavať všetky povinnosti uložené mu Zákonom ako prevádzkovateľovi a zaručuje súťažiacemu všetky Zákonom stanovené práva.

1. **Osobitné ustanovenia**

Usporiadateľ si vyhradzuje právo na zmenu pravidiel súťaže, na zrušenie

súťaže, zmenu výhry, dĺžku trvania ako aj podmienky hry, najmä (ale nie výlučne) pravidlá žrebovania,

uskutočnenia žrebovania, počet výhercov, ako aj druhy výhier, ktoré budú predmetom žrebovania.

Zmenu pravidiel a podmienok hry Usporiadateľ vhodným spôsobom zverejní. Usporiadateľ nezodpovedá za žiadne škody vzniknuté v súvislosti s nesprávnymi údajmi poskytnutými účastníkmi súťaže v súvislosti s neuplatnením, resp. nevyužitím výhry. Výherca nemá právny nárok na výmenu výhry/ceny alebo výplatu jej hodnoty formou peňažnej alebo inej kompenzácie (výmenou ceny za peniaze sa rozumie aj výmena ceny za cenný papier, nehnuteľnosť, vklad na vkladnej knižke alebo poistenia a pod.). Účastník hry berie na vedomie, že výhry nie je možné vymáhať súdnou cestou. V prípade akéhokoľvek sporu týkajúceho sa súťaže, bude rozhodnutie Usporiadateľa konečné a záväzné. Zapojením sa do súťaže vyjadrujú účastníci súťaže svoj súhlas spravovať sa týmito Pravidlami.